Document ID: 31992R3297

ΚΑΝΟΝΙΣΜΟΣ (ΕΟΚ) αριθ. 3297/92 ΤΗΣ ΕΠΙΤΡΟΠΗΣ της 13ης Νοεμβρίου 1992 για την τροποποίηση του κανονισμού (ΕΟΚ) αριθ. 3846/87 για τον καθορισμό της ονοματολογίας των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
ότι ο κανονισμός (ΕΟΚ) αριθ. 2505/92 της Επιτροπής της 14ης Ιουλίου 1992 για την τροποποίηση των παραρτημάτων Ι και ΙΙ του κανονισμού (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία για το κοινό δασμολόγιο (1) προβλέπει, από την 1η Ιανουαρίου 1993, υποδιαίρεση ανάλογα με τη συσκευασία για το βούτυρο και τις άλλες λιπαρές ουσίες του γάλακτος-
ότι ο κανονισμός (ΕΟΚ) αριθ. 3846/87 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3064/92 (3) καθόρισε, με βάση τη συνδυασμένη ονοματολογία μια ονοματολογία των γεωργικών προϊόντων για τις επιστροφές- ότι πρέπει να προσαρμοστεί αυτή στην προαναφερθείσα τροποποίηση-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 3846/87, στον τομέα 10, τα στοιχεία που αναφέρονται στον κωδικό ΣΟ 0405 00 αντικαθίστανται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Νοεμβρίου 1992.

Labels: 3
17
6